সরেজমিন ঘুরে দেখা গেছে, তিতাস এখন খুন হয়ে যাওয়া একটি নদী। রেলব্রিজ ও ব্রাহ্মণবাড়িয়া-আখাউড়া সড়কের তিতাস সড়ক ব্রিজের মধ্য দিয়ে সিমেন্টের বস্তা, বাঁশের খুঁটি, ইট-বালু ও মাটি ফেলে নদীর ওপর আড়াআড়ি বাঁধ দেয়া হয়েছে। মাঝে মধ্যে শক্ত করে পুঁতে দেয়া হয়েছে পাকা খুঁটি। ভারতকে ট্রানজিট করিডোর দিতে গিয়ে বাংলাদেশের নতজানু শাসকগোষ্ঠী তিতাসসহ ১৮টি খালকে খুন করেছে। বিশ্বের অন্য কোনো দেশের সরকার নদী-খালের মাঝখানে বাঁধ দিয়ে আরেক দেশের মালামাল পরিবহনের ব্যবস্থা করেছে বলে আমাদের জানা নাই। অথচ সে কাজটিই করেছে ভারতের প্রতি চরম নতজানু বাংলাদেশের বর্তমান শাসকশ্রেণী।